CELEX: 62015CN0700
Language: hr
Date: 2015-12-31 00:00:00
Title: Predmet C-700/15: Zahtjev za prethodnu odluku koji je 31. prosinca 2015. Vrhovno sodišče Republike Slovenije (Slovenija) – LEK Farmacevtska Družba d.d. protiv Republike Slovenije

29.3.2016   
            
            
               HR
            
            
               Službeni list Europske unije
            
            
               C 111/6
            
         Zahtjev za prethodnu odluku koji je 31. prosinca 2015. Vrhovno sodišče Republike Slovenije (Slovenija) – LEK Farmacevtska Družba d.d. protiv Republike Slovenije
   (Predmet C-700/15)
   (2016/C 111/08)
   Jezik postupka: slovenski
   
      Sud koji je uputio zahtjev
   
   Vrhovno sodišče Republike Slovenije
   
      Stranke glavnog postupka
   
   
      Tužitelj: LEK Farmacevtska Družba d.d.
   
      Tuženik: Republika Slovenija
   
      Prethodna pitanja
   
   
               1.
            
            
               Može li se odredbe poglavlja 30. KN-a tumačiti na način da u to poglavlje nije moguće razvrstati proizvod čiji je osnovni sastojak aktivni sastojak (probiotičke bakterije) koji se nalazi u prehrambenim dodacima razvrstanima u tarifni broj 2106 90 98 KN-a?
            
         
               2.
            
            
               Je li za razvrstavanje proizvoda u poglavlje 30. KN-a dovoljno da proizvođač predstavlja taj proizvod, koji općenito ima korisne učinke za zdravlje i koji se često nalazi među prehrambenim dodacima, kao lijek te da ga prodaje kao takvoga?
            
         
               3.
            
            
               Uzimajući u obzir razvoj prava Unije u području uređivanja tržišta lijekovima, treba li izraz „jasno određena terapijska ili profilaktična svrha” koji je prema ustaljenoj praksi Suda Europske unije uvjet za razvrstavanje u poglavlje 30. KN-a, tumačiti na način da odgovara pojmu lijeka u smislu propisa EU-a koji se odnose na lijekove za humanu primjenu?